Udo Ivask

Udo Ivask (8. aprillil 1932 Tallinn – 9. oktoober 2017 Tallinn) oli eesti arhitekt ja disainer. Ta õppis aastatel 1948–1952 Tallinna Arhitektuuri ja Ehitustehnikumis, mille lõpetas arhitekt-tehnikuna, ja aastatel 1952–1958 Eesti Riiklikus Kunstiinstituudis, mille lõpetas arhitektina. 1958–1963 töötas ta arhitektina Eesti Projektis ja Kommunaalprojektis. Ta on projekteerinud korruselamuid, koolimaju, ühiskondlikke hooneid, büroo- ja kaupluseruume, kortereid, individuaalelamuid ning suvilaid. Kujundanud tarbekunsti- ja disaininäitusi nii Eestis kui ka mujal. 1960. aastal alustas ta pedagoogilist tegevust, andis kompositsioonitunde kunstikallakuga Tallinna 24. Keskkoolis, Tallinna Arhitektuuri- ja Ehitustehnikumis, Tallinna Pedagoogilises Instituudis ja Tallinna Kultuuriülikoolis. 1961. aastast töötas Ivask õppejõuna ERKI-s, õpetades tarbevahendite kujundamist, tehnilist konstrueerimist ja kujutavat geomeetriat tarbekunsti, ruumikujunduse ja arhitektuuri erialadel. 1968. aastal sai ta ERKI disaini kateedri dotsendiks ning juhendas arhitektuurset projekteerimist arhitektuuri erialal ja tööstustoodete projekteerimist disaini erialal. 1982–1983 töötas Ivask ERKI disaini kateedri juhataja kohusetäitjana ja 1983–1988 disaini kateedri juhatajana. 1989. aastast oli Udo Ivask TKÜ meediagraafika osakonna dotsent ning 1992. aastal läks pensionile. 2002. aastast töötas ka Eesti Kunstiakadeemia dotsent-tunniandjana. 2007. aastal valiti ta Eesti Kunstiakadeemia emeriitdotsendiks. Külalisõppejõuna on Udo Ivask pidanud loenguid ka Vilniuse Kunstiakadeemias (1973), Aşgabati Kultuuriülikoolis (1982), Thbilisi Kunstiakadeemias (1984) ja Lahti Disainiinstituudis (1989). 1959. aastast oli Ivask Eesti Arhitektide Liidu liige ja 1989. aastast Eesti Disainerite Liidu liige. 1971–1981 oli Ivask ka Arhitektide Liidu juhatuse liikmena arhitektuuriteooria sektsiooni juhataja. 1958 – Heliloojate maja A. Lauteri 7, Tallinn. Valmis 1964. Kaasautor Paul Härmson 1960 – Tallinna 46. Keskkooli hoone Mulla 7, Tallinn. Valmis 1961. Kaasautor Herbert Rüütlane. Selle projekti järgi ehitati ka Tartu 5. Keskkooli uus hoone Tamme pst 24a (1964). Selle projekti järgi tehti Läti NSV-s koolimaja tüüpprojekt, mille järgi nii Läti kui ka Eesti NSV-s ehitati kümneid uusi koolimaju 1962 – kino Kosmos hoone, Tallinn. Kaasautor Ilmar Laasi. Valmis 1968 1963 – korterelamu F. R. Kreutzwaldi 4a, Tallinn. Valmis 1967 1966 – korterelamu Juhkentali tänav 30, Tallinn. Valmis 1968 1967 – korterelamu ja büroohoone Jaama 1a, Tallinn. Valmis 1968 1969 – Friedrich Georg Wilhelm Struve monument Toomemäel, Tartu. Skulptor Olav Männi 1973 – August Jakobsoni monument, Pärnu. Skulptor Jaak Soans 1968 – Valter Ojakäär. "Olematu laul" 1975 – Harri Jänes. "Elamu ja tervis". Valgus. Tallinn 1959 – "Estraadiorkestrite kontsert-ülevaatus". Eesti NSV Rahvaloomingu ja Metoodilise Töö Keskmaja 1973 – "Eesti arhitektuuri näitus". Tallinna Kunstihoone 1983 – "Anu Ivaski portselanimaal". Eesti NSV Riiklik Kunstimuuseum 1963 – Tallinna RSN TK aukiri Tallinna 46. Keskkooli hoone projekti eest 1966 – Eesti NSV Ehituskomitee aukiri Vabariigi parima ehitusobjekti, Kreutzwaldi 4a elamu projekti eest 1966 – NSV Liidu Rahvamajandusnäituse autoritunnistus TPI katseaparaatide disaini eest 1974 – Kristjan Raua preemia (August Jakobsoni monument Pärnus, koos skulptor Jaak Soansiga) 1982 – ühingu Teadus aukiri tööstuskunstialaste loengute eest 1982 – Eesti Arhitektide Liidu aukiri arhitektuurialase tegevuse eest 1983 – autoritunnistus tehase Mistra nõelte redutseerimismasina disaini eest 1984 – autoritunnistus tehase Volta vahvliküpsetaja disaini eest 1986 – NSV Liidu Rahvamajandusnäituse diplom arvutiõppe näidiskabineti disaini eest Tema abikaasa oli keraamik ja portselanikunstnik Anu Ivask. Tõnis Kimmel, Mart Siilivask. "1. Tähetorn". // Tartu I. Südalinn ja Toometagune. Jalutaja teejuht. Solnessi Arhitektuurikirjastus. Tallinn 2009. Lk 28 Kaia Lehari. "Ivask, Udo, arhitekt ja disainer". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 123 Udo Ivaskist Arhitektide Liidu lehel Reet Varblane. "1960. aastate arhitektuurist, ajast ja vaimust" // Sirp, 31. august 2007